Sølfastøya

Sølfastøya er en øy og kommunal park i Drammenselva, med to broforbindelser fra Øvre Eikervei.

Øya inneholder lekeplass, badeplasser, toalett, naturområder og store plenarealer for ballspill og annen aktivitet.

Etymologi 
Øya har sitt navn fra en tidligere eier av øya, Sølfast (Sylvester) Ingvaldsen, som døde i 1788.

Historikk 
Tidligere har det vært et selvstendig gårdsbruk, vannverk og dampsag på øya.

Dampsaga ble opprettet av Andreas Korsbøen, som i 1872 overtok Sølfastøya. Saga ble senere solgt til Emil Tandberg, deretter til Holmens Brug i 1879. I 1882 brant saga ned, men den ble bygget opp igjen. I 1916 fulgte sagbruket med da Holmens Brug ble overdratt til Union Co. I 1922 ble all drift lagt ned.

Referanser 

Drammens geografi